
POZIV UDRUGAMA ZA SUDJELOVANJE NA SAJAMU UDRUGA KARLOVAC 2026.

Pozivamo zainteresirane udruge i organizacije civilnog društva da se prijave za sudjelovanje na 17. Sajmu udruga Karlovac koji će se održati u subotu 26. rujna 2026. godine* na šetalištu Dr. Franje Tuđmana (Perivoj). 
Sajam udruga Karlovac, koji se tradicionalno održava posljednje subote u rujnu, usmjeren je na predstavljanje lokalnih udruga i njihovih aktivnosti građanima Karlovca. Cilj sajma je promovirati raznolikost udruga, njihova područja djelovanja i doprinos razvoju lokalne zajednice. Osim upoznavanja građana s radom udruga, Sajam nastoji potaknuti aktivnije uključivanje u društveni život zajednice kroz volontiranje i sudjelovanje u različitim programima i aktivnostima. Poseban naglasak stavlja se na kvalitetno provođenje slobodnog vremena, razvoj zdravih životnih navika te promicanje sporta, plesa, zdrave prehrane, prevencije ovisnosti, humanitarnog rada i drugih društveno korisnih aktivnosti. Sajam udruga ujedno predstavlja priliku za međusobno povezivanje udruga, razmjenu iskustava, uspostavljanje novih kontakata i razvoj suradnje na lokalnoj razini.

Prijave za sudjelovanje su otvorene do 17. rujna 2026. godine putem Google forms obrasca na poveznici https://forms.gle/nQRNtUH6oEctxcG78 

Za sva pitanja možete nas kontaktirati putem e-maila udruge@karlovac.hr .

*U slučaju nepovoljnih vremenskih uvjeta postoji mogućnost izmjene datuma održavanja Sajma udruga o čemu će svi pravodobno biti obaviješteni.

